text: Folket skal være medejere af fodboldklub
  25 oktober 2011 kl. 13.42
  Folkeaktier skal sikre Esbjerg superligafodbold.
  EfB går nu på børsen for at skaffe kapital.
  Klubben håber på at sælge aktier for 10 mio. kr.
  - Skal man drive et selskab som EfB i Superligaen, er det nødvendigt med flere penge. Derfor introducerer vi EfB på den regulerede børs GXG Markets for at få flere aktionærer og give private mulighed for at støtte klubben med blandt andet pensionsmidler, siger formanden for EfB Elite A/S Jørgen L. Jensen.
  Det har kostet dyrt for fodboldklubben at rykke ned fra Superligaen. Fald i tv-penge og andre indtægter har medført store besparelser.
  Frem til 2013 vil klubben reducere lønomkostningerne fra ca. 35 mio. til 19 mio. kr.
  